కోల్కత: ఐపిఎల్ జట్టు రైజింగ్ పూణె సూపర్ జైంట్స్ కెప్టెన్గా ధోనీని తొలగించిన తీరు తనకు నచ్చలేదని మహీ చిన్ననాటి కోచ్ కేశవ్ బెనర్జీ అన్నారు. ధోనీ చేయడానికి ఏమీ లేకుండా జట్టు యాజమాన్యం ఏకపక్షంగా నిర్ణయం తీసుకుంది. దీంతో ఐపిఎల్లో ఒక ఆటగాడిగా ఆడటం తప్ప ఇంకేమీ చేయడానికి లేకుండా పోయిందని చెప్పారాయన. అయితే టీమిండియా టెస్ట్ కెప్టెన్సీ నుంచి ధోనీ తప్పుకోవడం గురించి మాట్లాడుతూ మహీకి తొలగింపబడటం ఇష్టం లేదని అన్నారు. అందుకే మరొకరు అతన్ని తప్పించడానికి ముందే స్వయంగా టెస్ట్ కెప్టెన్సీ నుంచి వైదొలిగాడని ఆయన చెప్పారు. ఆ నిర్ణయం తీసుకోవడంలో మహీ ఎవరినీ సంప్రదించలేదు. కనీసం తల్లిదండ్రులు, సన్నిహిత స్నేహితులకు కూడా దాని గురించి తెలియదని అన్నారు. ధోనీ ఇప్పటికీ మారలేదని సమయపాలన, క్రమశిక్షణను ఖచ్చితంగా పాటిస్తాడని చెప్పారాయన. ధోనీలో దృడ సంకల్పం, ఆటను విశ్లేషించగలిగే రెండు ప్రత్యేక లక్షణాలున్నాయని చిన్ననాటి కోచ్ కేశవ్ బెనర్జీ వివరించారు.
kolkata: ipl jattu raijing poonhe super jaints keptenga dhoneeni tolaginchina teeru tanaku nachaledani mahi chinnanati koch keshav benerji annaru. dhonee cheyadaaniki emi lekunda jattu yaajamaanyam ekapakshamgaa nirnayam teesukundi. deentho ipllo oka aatagaadigaa aadatam tappa inkemi cheyadaaniki lekunda poyindani chepparayana. ayithe teamindia test keptensi nunchi dhonee tappukovadam gurinchi maatlaadutuu maheeki tolagimpabadatam ishtam ledani annaru. anduke marokaru atanni tappinchadaaniki munde swayamgaa test keptensi nunchi vaidoligaadani aayana cheppaaru. aa nirnayam teesukovadamlo mahi evarinee sampradinchaledu. kaneesam tallidandrulu, sannihita snehitulaku kuudaa daani gurinchi teliyadani annaru. dhonee ippatikee maraledani samayapaalana, kramasikshananu khachitamgaa paatistaadani chepparayana. dhoneelo druda sankalpam, aatanu vislaeshinchagalige rendu pratyeka lakshanaalunnaayani chinnanati koch keshav benerji vivarinchaaru.